Arbeit macht frei

«***Arbeit macht frei***» er en tysk parole som betyr *arbeid gjør fri* (*arbeid skal befri deg* eller *arbeidet befrir*). Parolen er blitt kjent internasjonalt fordi den ble plassert ved inngangene til flere av de nazityske konsentrasjonsleirer som ble opprettet før eller under andre verdenskrig.

## Opprinnelse
Formuleringen «Arbeit macht frei» ble benyttet for eksempel av Heinrich Beta i 1845 i skriftet *Geld und Geist*:

::*«Nicht der Glaube macht selig, nicht der Glaube an egoistische Pfaffen- und Adelzwecke, sondern *'die Arbeit macht selig, denn die Arbeit macht frei.*' Das ist nicht protestantisch oder katholisch, oder deutsch- oder christkatholisch, nicht liberal oder servil, das ist das allgemein menschliche Gesetz und die Grundbedingung alles Lebens und Strebens, alles Glückes und aller Seligkeit.»* (uthevelse som i originalen).

Man finner den også i 1849 i litteraturtidsskriftet  «Neues Repertorium für die theologische Literatur und kirchliche Statistik», i en anmeldelse av den tyske oversettelse av skriftet *L’Europe en 1848* av Jean-Joseph Gaume, der det argumenteres:

::*«Das Evangelium und, auf seine ursprüngliche Wahrheit zurückgehend, die Reformation wollen freie Menschen erziehen und nur die Arbeit macht frei, ist daher auch nach den Begriffen der Reformatoren etwas Heiliges.»

Den tyske nasjonalistiske forfatteren [[Lorenz Diefenbach]] publiserte så i 1872 en [[roman]] med navn «Arbeit macht frei», noe som gjorde uttrykket kjent i nasjonalistiske kretser. [[Weimarrepublikken]] begynte å anvende parolen i 1928 for å fremheve dets store arbeidsmarkedsprogram for å få bukt med massearbeidsløsheten. Parolen var også en vri på det middelalderske uttrykket [[Stadtluft macht frei]] (byluft gir frihet).

Bruken av parolen fortsatte i det tyske storsamfunnet også etter at [[NSDAP|nazistpartiet]] tok makten i 1933.

== Særlig bruk i konsentrasjonsleirene ==
Parolen «*Arbeit macht frei*» ble plassert ved inngangene til flere av konsentrasjonsleirene som en slags mystisk deklarasjon av at selvoppoffring i form av endeløst arbeide i seg selv innebærer en slags indre åndelig frigjøring.

Selv om det var vanlig praksis i [[Tyskland]] å sette opp inskripsjoner av dette slag ved entréer til institusjonelle og andre større eiendommer, ble bruken av akkurat denne parolen ved konsentrasjonsleirene særskilt beordret av [[SS-Obergruppenführer]] [[Theodor Eicke]], den første kommandanten ved konsentrasjonsleiren i [[Dachau (konsentrasjonsleir)|Dachau]] og senere inspektør for samtlige konsentrasjonsleirer i Tyskland. 

Parolen kan fortsatt ses på flere steder, blant annet over inngangen til [[Auschwitz]] I. Der ble det laget på ordre av nazistene av fagarbeidere blant fangene i juni 1940.

I boken *Auschwitz:  a New History*, av historikeren [[Laurence Rees]] ved [[BBC]], påstås det at parolen her ble plassert på ordre av kommandanten [[Rudolf Höß]], som trodde at hardt arbeid under hans eget fangenskap under Weimarrepublikken hjalp ham gjennom denne opplevelsen. I Auschwitz synes bokstaven "B" i "ARBEIT" å være snudd opp-ned. Visse [[typesnitt]] fra 1920-tallet eksperimenterte imidlertid med denne type av bokstaven B.

Ved konsentrasjonsleiren [[Buchenwald]] ble det i stedet brukt parolen «*Jedem das Seine*» («Til hver sitt eget») - en henspilling til det latinske * suum cuique*.

Inngangsporten til konsentrasjonsleiren i Dachau, ble stjålet i 2014. Den ble gjenfunnet i Bergen i 2016.

== Litteratur ==
* Wolfgang Brückner: *«Arbeit macht frei». Herkunft und Hintergrund der KZ-Devise.* Leske + Budrich, Opladen 1988, ISBN 3-8100-2207-1 (*Otto-von-Freising-Vorlesungen der Katholischen Universität Eichstätt.* 13).
* Wolfgang Brückner: «Gedenkstättenkultur als wissenschaftliches Problem. KZ-Embleme in der Museumsdidaktik.» I: Gunther Hirschfelder, Dorothea Schell, Adelheid Schrutka-Rechtenstamm (Hrsg.): *Kulturen – Sprachen – Übergänge.* Festschrift für Heinrich Leonhard Cox zum 65. Geburtstag. Böhlau, Köln/Weimar/Wien 2000, ISBN 3-412-11999-7, S. 525–565.
* Eric Joseph Epstein, Philip Rosen: *Dictionary of the Holocaust. Biography, Geography, and Terminology.* Greenwood Press, Westport CT u. a. 1997, ISBN 0-313-30355-X.
* Dirk Riedel: *«Arbeit macht frei.» Leitsprüche und Metaphern aus der Welt des Konzentrationslagers.* I: Wolfgang Benz, Barbara Distel (Hrsg.): *Realität – Metapher – Symbol. Auseinandersetzung mit dem Konzentrationslager.* Verlag Dachauer Hefte, Dachau 2006, ISBN 3-9808587-7-4 (*Dachauer Hefte.* 22).

== Referanser ==
<references />

== Eksterne lenker ==
* 
* [https://web.archive.org/web/20090214194447/http://rudyfoto.com/hol/arbeit.html Rudy Brueggemanns fotografier med *Arbeit Macht Frei''-paroler ved nazistiske konsentrasjonsleirer.]